بياع السودانى

بياع السودانى اغنيه مصريه

 كلمات الطقطوقه 
سيد : يا مقلى خالص علا الصوانى

يا لوز بلادنا يا فول يا سودانى

الأفنديه : الحمد لله اللى هادينا

لقينا ف سكتنا تسالى

قرب يا مرقص و انتى يا أمينه

آدى بتاع الفول أهو اوبالى

حياه : خد يا جدع يا بتاع الفول

بتبيع بكام تعا قرب قول

ورينى فوله م اللى معاك

اخلص بس الناس شايفاك

سيد : اللى يعرف ابويا يقول له

تمللى المصرى الناس باصين له

دا انا مش باسرق راح اخاف ليه

معايا سودانى و خدنا عليه

الأفنديه : واحنا كمان واخدين على فولك

بحق اسمه من غير قطع قولك

اشمعنا هيا يعنى ترد عليها

عشان نتايه اسم النبى حولك

سيد : لا مؤاخذه حكم العاده الجاريه

الست ابلا نشوف طلباتها

سوا تكون بيضه أو جاريه

أهو الغرض نقضى واجباتها

حياه : برضه كلام بتقوله معقول

دا انتا خساره ف بيعك الفول

قول لى بكام بتبيع الكيله

ولله باين لك صاحب عيله

سيد : صاحب عيله و صاحب ذمه

معايا سودانى تحبه الأمه

مش بيقولو إحنا بلادى فول

وأنا أكرم لى أبيع الفول

الأفنديه : كده الحداقه براوه علا دينك

ما دام بتشقا بعرق جبينك

خلص بأه للست البيعه

وشوفنا زى احنا ما شايفينك

سيد : أجيب بكام ولا انتى نسيتى

قوام يا ستى اللا ورايا بيتى

أنا خايف لتكونى نادهه لى

و نسيتى يا مصريه السودانى

الأفنديه : لا ارجع اوعا تقول كدا تانى

بذمتى و دينى و أيمانى

مهما العوازل قالو أو عادو

عمر ابن مصر ما ينساك

أبدن أبدن يا سـودانى

 مصادر 

تصنيف:اغانى باللغه المصريه
تصنيف:كلمات اغانى